สวัสดีค่ะ มีปัญหาอยากปรึกษาค่ะ น้องชายมีพฤติกรรมก้าวร้าว ชอบทำลายข้าวของ ทำร้ายตัวเอง ปัจจุบันอยู่กับแฟน แฟนกลัวกับพฤติกรรมที่เกิดขึ้น เพราะทะเลาะกันบ่อย แล้วทำให้เห็น จึงขนของหนีน้องชายไปอยู่ที่อื่น ตอนนี้น้องชายเก็บตัวอยู่คนเดียว ชอบอยู่ในที่มืด ไม่ยอมกินข้าว ร้องไห้เรียกหาแต่แฟน ไม่ยอมไปเรียนไปสอบ เพื่อนๆเข้าใจและปลอบใจ แวะเวียนมาหาตลอด เราในฐานะพี่สาว คุยกับน้องแล้ว ให้ไปเรียน ให้ออกข้างนอก แต่น้องกลับบอกว่าเราไม่เข้าใจ ต้องการแค่ให้แฟนกลับมา ถึงจะกินข้าว ไปเรียนไปสอบ พอคุยกับแฟนน้อง เขาก็คงลำบากใจ ไม่อยากกลับมาอยู่ในจุดเดิม อยากสอบถามว่าเราต้องทำอย่างไรบ้าง เพราะเราเองก็เครียด ไม่เป็นอันทำงาน พ่อแม่ยังไม่ทราบเรื่องค่ะ แต่เริ่มสงสัย เพราะน้องไม่รับโทรศัพท์คนในครอบครัวเลย ซึ่งครอบครัวก็อยู่คนละที่
สวัสดีค่ะ พฤติกรรมก้าวร้าวอาจมีสาเหตุจากความผิดปกติในการควบคุมอารมณ์ ภาวะชอบความรุนแรง มีความผิดปกติในเรื่องของบุคลิกภาพในลักษณะเป็นคนก้าวร้าว หรือเป็นแค่การหงุดหงิดชั่วคราว หรืออาจเกี่ยวกับภาวะซึมเศร้าก็ได้เช่นกัน หากมีภาวะการเก็บตัว ไม่กิน ไม่นอน ไม่ออกไปเรียนหรือทำงานเลยจนเสียการเรียนการทำงานไปร่วมด้วยแนะนำให้รีบพาน้องชายไปพบจิตแพทย์เพื่อประเมินสภาพจิตเบื้องต้น เพราะจากอาการที่กล่าวมา ยังไม่สามารถให้การวินิจฉัยแน่ชัดได้ แต่คิดว่าน่าจะมีความผิดปกติอยู่ค่ะเบื้องต้นคอยให้คนใกล้ชิดที่ไว้ใจได้ดูแลและสังเกตพฤติกรรมไว้ตลอด ร่วมกับคอยพูดคุยให้กำลังใจ ชวนน้องชายไปทำกิจกรรมที่เขาชอบด้วยกัน ใช้เวลาอยู่ร่วมกันให้มากขึ้นค่ะ